Pierre Boulle

Pierre Boulle (* 20. február 1912, Avignon, Francúzsko† 30. január 1994, Paríž) bol francúzsky spisovateľ ovplyvnený 2. svetovou vojnou; písal vojnové, špionážne a sci-fi romány.

Narodil sa vo francúzskom Avignone. V roku 1933 získal titul elektrotechnického inžiniera na prestížnej École supérieure d'électricité (Supélec). V roku 1938 bol vyslaný gumárenskou spoločnosťou do Malajzie. Po vypuknutí druhej svetovej vojny vstúpil do francúzskej armády v Indočíne a po obsadení Francúzska nacistami sa pripojil k Francúzskym slobodným vojskám. Slúžil ako tajný agent v Číne, Barme a Indočíne. Roku 1943 ho na rieke Mekong zajali francúzske vichistické oddiely a bol odvedený na nútené práce. Roku 1944 sa mu podarilo utiecť, neskôr bol vyznamenaný vojnovým krížom.

Po skončení vojny sa vrátil ku kaučukovému priemyslu, ale v roku 1949 sa presťahoval do Paríža,Pieyre C, "Du Pont de la rivière KwaÏ à la Planète des singes : Don des manuscrits de Pierre Boulle" , chroniques.fr, Bibliothèque nationale de France kde začal s písaním. Stal sa významným spisovateľom, vo svojich románoch často využíval svoje skúsenosti z vojny. Jeho diela Most cez rieku Kwai a Planéta opíc boli sfilmované.

 Referencie 

 Iné projekty 

 Externé odkazy 



 Zdroj 

Kategória:Francúzski spisovatelia románov
Kategória:Francúzski spisovatelia science-fiction
Kategória:Osobnosti z Avignonu